Dan Barna: ”Mi-e foarte greu să-l înțeleg pe Theodor Paleologu; eforturile sale par să o împingă pe Viorica Dăncilă în turul II”

Președintele USR, Dan Barna, a afirmat, marți, la Realitatea TV, că Theodor Paleologu, prin criticile care i le aduce în campanie, o sprijină pe Viorica Dăncilă să intre în turul II. Barna susține că există ”o aliniere a mesajelor” celorlalți candidați împotriva sa.

”Mi-e foarte greu să-l înțeleg pe Theodor Paleologu. Pe 18 iulie avea o postare în care spunea ce dramă ar fi ca PSD să intre în turul II. Acum pare a fi candidatul care nu-și mai aparține pentru că toate eforturile sale par să o împingă pe Viorica Dăncilă în turul II. Este o situație foarte nasoală”, a declarat Dan Barna.

El crede că apariția USR-PLUS ”deranjează teribil” vechea clasă politică ce se coalizează pentru a-i împiedica ascensiunea. ”Nu fac decât să constat o aliniere de mesaje în această perioadă”, a mai spus Dan Barna.

În postarea l-a care s-a referit Barna, Paleologu susținea că este nevoie de ”un cordon sanitar al candidaților decenți” la alegerile prezidențiale prin care să fie blocat accesul candidatului PSD în turul II.